cyanic-selkie/wikianc huggingface dataset:
Joseph Dahlmann
1908 ass den Dahlmann zesumme mat zwéin anere Jesuitten a Japan gereest, fir do den Terrain fir d'Grënnung vun enger kathoulescher Universitéit virzebereeden, déi dann och 1913 zu Tokio als Sophia-Universitéit (Jōchi Daigaku) hiren ufanks nach ganz bescheidenen Depart geholl huet. Den Dahlmann war ee vun de Professeren, déi do enseignéiert hunn.
Heinrich-Hertz-Teleskop
Den Heinrich-Hertz-Teleskop (HHT), haut Submillimeter Telescope (SMT) ass e Radioteleskop fir d'Observatioun am Submillimeter-Wellelängteberäich, mat Standplaz um Mount Graham, USA.
Den Teleskop gouf zesumme vum Max-Planck-Institut fir Radioastronomie an vum Arizona Radio Observatory (ARO) vun der University of Arizona opgeriicht an 1993 a Betrib geholl. En huet en Empfänger fir de Millimeter- a Submillimeterberäich bis erof op 0,45 mm Wellelängt. Op der Standplaz ass, wéinst der Héicht vun 3186 m, den atmosphäresche Waasserdamp staark reduzéiert, d'Observatiounsqualitéit ass awer net mat Observatoire déi méi héich, wéi z. B. dem Mauna-Kea-Observatoire oder der Plaz vum Atacama Pathfinder Experiment ze vergläichen. An der Tëschenzäit gëtt den Teleskop eleng vum ARO bedriwwen.
Jey Kugeler
De Jey Kugeler, gebuer den 18. Abrëll 1910 zu Schëffleng a gestuerwen de 25. Mäerz 1983 zu Déifferdeng, war e lëtzebuergeschen Turner an Olympionik.
Hien huet Lëtzebuerg op den Olympesche Summerspiller 1936 zu Berlin, 1948 zu London an 1952 zu Helsinki vertrueden.
Barnard (Moundkrater)
De Barnard ass en Aschlagkrater um ëstleche Rand vun der viischter Moundsäit, nordwestlech vum Mare Australe, südëstlech vum grousse Krater Humboldt. De Kraterrand ass staark erodéiert a gëtt am Süde vum Niewekrater Barnard A iwwerlagert. Dat Bannenzegt ass hiwweleg.
De Krater gouf 1964 vun der I.A.U. nom US-amerikaneschen Astronom Edward Emerson Barnard genannt.
Rubécourt-et-Lamécourt
Bis zur Fusioun 1. Januar 2017 mat der fréierer Gemeng Villers-Cernay an der aler Gemeng Bazéilles zur neier Gemeng Bazeilles war Rubécourt-et-Lamécourt eng eegestänneg Gemeng.
An der Uertschaft leeft de Ruisseau de Rubécourt en Niewefloss vun der Kuer.
Vu 1560 bis 1642 huet d'Uertschaft zum Fürstentum Sedan gehéiert.
Johny Jaminet
De Jean "Johny" Jaminet, gebuer de 25. Abrëll 1930 zu Esch-Uelzecht an do gestuerwen den 11. September 1999, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1952 zu Helsinki vertrueden.
Tëscht dem 15. Juni am 26. November 1952 huet hie siwemol fir déi lëtzebuergesch Foussballnationalekipp gespillt.
Günter Pfitzmann
De Günter Pfitzmann, gebuer den 8. Abrëll 1924 zu Berlin an och do gestuerwen den 30. Mee 2003, war en däitsche Schauspiller,
Bedeitend Filmer mat him sinn Die Brücke (1959) an Das Wunder des Malachias (1961) allen 2 vum Regisseur Bernhard Wicki.
Bekannt ass hie besonnesch duerch seng TV-Rollen als Otto Krüger an der Serie Drei Damen vom Grill (1977-1985) mat 83 Episoden an als Dr.Brockmann an der Serie Praxis Bülowbogen (1987-1996) mat 107 Episoden.
Emil Haag
Den Emil Haag, gebuer de 24. Juli 1942 zu Hënsdref, ass e lëtzebuergesche Geschichtsprofesser, Historiker, a Gewerkschaftler.
Biographie
Den Emil Haag huet seng Secondairesstudien am Dikrecher Kolléisch gemaach. No de Cours supérieurs an der Stad Lëtzebuerg goung hien d'éischt op Aix-en-Provence an dunn op Paräis Geschicht studéieren. Nom Militärdéngscht an nom lëtzebuergeschen Doktorat (1968) gouf hie Professer am Stater Kolléisch. 1981 gouf hien 'Directeur adjoint', a vun 1993 bis 2007 war hien Direkter vum Kolléisch.
Vun 1969 un huet den Emil Haag och op der europäescher Antenn vun der Miami University (Ohio), dem John Dolibois Center an der Stad, spéider zu Déifferdeng dozéiert. Hie war och zwee Joer laang Guest Lecturer op der Miami University an Amerika (1971-1973). Do krut hien en "Award for outstanding teaching". Vun 1973 bis 1980 huet hie Recherchen am lëtzebuergeschen Nationalarchiv gemaach, a vun 1980 u war hie Chargé de cours fir Zäitgenëssesch Geschicht am deemolege Centre universitaire de Luxembourg.
Den Emil Haag ass zanter 1978 membre correspondant vun der Section historique vum Institut grand-ducal, an zanter 2008 President vun der Union luxembourgeoise pour l'histoire et le patrimoine (ULHP).
Vun 1987 bis Dezember 2016 war den Emil Haag Nationalpresident vun der CGFP. Den 12. Dezember 2016 gouf hie vum Romain Wolff, bis ewell Generalsekretär, als Nationalpresident vun der CGFP ofgeléist.
Tëscht 2000 an 2015 (dräi Mandater vu fënnef Joer) war hien och President vun der Beruffschamber vun der Fonction publique. Den 29. Juni 2015 gouf hie vum Romain Wolff un der Spëtz vun der Beruffschamber vun de Staatsbeamten ofgeléist; hien dréit zanterhier den Titel Éierepresident.
NGC 5257
Den NGC 5257 ass eng Balkespiralgalaxis am Stärebild Virgo. Si ass ongeféier 300 Millioune Liichtjoer vun eiser Äerd ewech a steet a Wiesselwierkung mam NGC 5258.
D'Galaxis gouf den 13. Mee 1793 vum däitsch-britteschen Astronom Wilhelm Herschel entdeckt.
Pompon
E Pompon ass eng Bommel aus Woll, déi ee meeschtens op Mutzen, Kapen, oder soss Gezei als Dekoratioun fënnt.
E Pompon mécht een, andeems een zwéin identesch Réng aus Kartong schneit, déi widderenee leet, an dann e Wollfuedem vun alle Säite vu bannen no bausse ronderëmwéckelt, bis an der Mëtt keng Plaz méi ass. Da schneit een d'Woll laanscht de Bord vun de Réng op a wéckelt e Fuedem tëscht déi zwéi Réng a verknuet déi lasse Wutzen, ier een de Kartong ewechrappt. Um Enn ginn d'Wutze vun der Woll zu enger Bull a Form geschnidden.
Besonnesch an den USA, zanter den 2000er Joren och zu Lëtzebuerg, gi méi grouss Pomponen (aus blénkegen dënne Plastikssträifen) vu sougenannten Cheerleaderen (och pom pom girls genannt) gebraucht, d. h. jonken Dammen, déi zu hirer méi um Bord vum Sportsfeld kleng Danznummeroe maachen a mat de Pomponen ronderëmwéitschen, fir d'Publikum z'animéieren.
Nicole Garcia
D'Nicole Garcia, gebuer den 22. Abrëll 1946 zu Oran an Algerien, ass eng franséisch Schauspillerin, Dréibuchautorin a Filmregisseurin.
Vun 1967 u war d'Nicole Garcia a Filmer vu sou bedeitende Regisseure wéi Bertrand Tavernier, Bertrand Blier, Alain Resnais, Claude Sautet a Michel Deville ze gesinn. Vun 1986 un huet si och als Regisseurin Filmer gedréint.
Pierre Hoffmann
De Pierre Michel Damien Hoffmann, gebuer den 8. September 1982 an der Stad Lëtzebuerg, ass e lëtzebuergesche Basketballspiller.
La nuit fantastique
La nuit fantastique ass e franséische Film vum Marcel L'Herbier aus dem Joer 1942.
Ëm wat geet et am Film?
Den Denis, e Student gëtt a sengen Dreem ëmmer erëm vun enger Fra, déi ganz a Wäiss gekleet ass, verfollegt…
Sur les traces des champignons comestibles et toxiques du Luxembourg
Sur les traces des champignons comestibles et toxiques du Luxembourg ass den Titel vun engem Buch vun 2012 iwwer déi heefegst iessbar a gëfteg Champignonen zu Lëtzebuerg.
D'Auteure sinn d'Malika Pailhès, d'Marie Garnier-Delcourt an de Charles Reckinger, an Zesummenaarbecht mat der Marie-Thérèse Tholl, dem Guy Marson an dem Robert Wennig. D'Fotoe sinn zum groussen Deel vum Charles Reckinger.
D'Auteure si Membere vum Groupe de recherche mycologique vun der Société des naturalistes luxembourgeois.
D'Buch gouf 2012 an zweeter Oplo mat 1000 Exemplaire vun der Natur a Bëschverwaltung erausginn. Et gouf gratis un all Intresséiert verdeelt. Zanter Enn Oktober 2012 ass d'Buch vergraff.
Wat am Buch steet
Den Haapttext vum Buch besteet aus siwe Kapitelen.
Kapitelen 1 bis 4: Wat ass e Champignon, wéi a wou liewe se?
Kapitel 5: Plécken an Iesse vu Champignonen
Kapitel 7: Beschreiwung vun den Aarten. Et gëtt 90 Aarten op jee enger Säit beschriwwen a mat enger Foto illustréiert. D'Aarte ginn ënner dem wëssenschaftlechen, zesumme mat dem franséischen an dem däitschen Numm gefouert. Et gi keng lëtzebuergesch Nimm genannt.
D'Aarte si mat dräi Ikone markéiert, jee nodeem se iessbar oder gëfteg sinn, an ob et erlaabt ass se ze plécken (an deem Fall maximal 1 kg pro Persoun, pro Dag, zesumme mat allen aneren Aarten am Kuerf).
Op de leschte Säite vum Buch ass en Extrait aus dem Arrêté grand-ducal vum 8. Januar 2010 iwwer de Schutz vun de Champignonen zu Lëtzebuerg reproduzéiert, zesumme mat der Lëscht vun deenen Aarten (Annexe B2 vum Arrèté) déi a bestëmmte Quantitéiten däerfe gepléckt ginn, dat pro Persoun an engem Dag oder pro Grupp vu méi wéi dräi Persounen an engem Dag.
Zousazschëld
En Zousazschëld mat engem Symbol oder enger Beschrëftung kann e Verkéiersschëld completéieren, wann z. B. d'Schëld ënnert deem et hänkt nëmme fir verschidde Kategorië vu Benotzer oder nëmmen zu verschiddenen Auerzäite gëllt.
Zu Lëtzebuerg
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 festgehale gouf, an duerno e puermol geännert gouf, sinn d'Symboler an aner Beschrëftungen am Kapitel V Voie publique, an der Sektioun IV De la signalisation routière am Artikel 107, ënner der Rubrik ''IX. Symboles et inscriptions additionnels'' beschriwwen.
Technesch Donnéeën
D'Zousazschëld mam Symbol oder der Beschrëftung hänkt ëmmer ënnert deem Schëld op dat et sech bezitt. D'Symbol oder d'Beschrëftung ass schwaarz op wäissem Hannergrond, wann et net anescht festgeluecht ass.
Der Gorilla von Soho
Der Gorilla von Soho ass en däitsche Film vum Alfred Vohrer no engem Kriminalroman vum Edgar Wallace aus dem Joer 1968.
Ëm wat geet et am Film?
En australesche Millionär gëtt dout aus der Themse gefëscht. Den Inspekter Perkins muss de Fall ënnersichen...
Metz (Homonymie)
De Begëff Metz huet verschidde Bedeitungen:
Dragan Đokanović
Den Dragan Đokanović, och heiansdo Djokanović (op kyrillesch: Драган Ђокановић) genannt, gebuer den 20. Abrëll 1958 zu Sarajevo a Jugoslawien, ass e bosnesch-serbesche Politiker, Kannerdokter (Spezialitéit: Neonatologie), fréiere Sportler (Turnen), an de Kapp vun der lokaler Partei Demokratska stranka federalista.
2007 war hie Kandidat bei de Presidentschaftswale vun der Republika Srpska.
Fleurey-lès-Saint-Loup
Fleurey-lès-Saint-Loup ass eng franséisch Gemeng am Departement Haute-Saône an der Regioun Bourgogne-Franche-Comté.
Roald Dahl
De Roald Dahl [ ˈroʊ.ɑːl ˈdɑːl ], gebuer den 13. September 1916 zu Llandaff bei Cardiff, a Wales, a gestuerwen den 23. November 1990 zu Great Missenden, am Buckinghamshire, war e brittescher Schrëftsteller.
Hie schrouf Romaner a Kuerzgeschichten, déi op engem subtile schwaarzen Humor baséieren an dacks en iwwerraschende Schluss hunn. Hien ass souwuel fir seng Kannerbicher bekannt wéi och fir Wierker, déi een dem Genre schwaarze resp. makaberen Humor zouuerdne kann.
Eng jett vu senge Bicher goufe mat Succès verfilmt, dorënner Annie, James and the Giant Peach, The Gremlins, Fantastic Mr Fox an Charlie and the Chocolate Factory.
Vu sengen am Ganze ronn 60 Kuerzgeschichte fir Erwuesener si  Kiss Kiss a Someone Like You déi bekanntst. The Smoker (och bekannt als Man from the South), gouf an enger Episod vun Alfred Hitchcock Presents verfilmt an och als Segment am Quentin Tarantino sengem Four Rooms vun 1995 adaptéiert.
Den Dahl huet zwou Autobiographië geschriwwen: Boy - Tales of a childhood a Going Solo. Hien huet och d'Dréibuch fir zwou Adaptatioune vu Romaner vum Ian Fleming geschriwwen: fir den James-Bond-Film You Only Live Twice a fir Chitty Chitty Bang Bang.
Chick Corea
Den Armando Anthony ("Chick") Corea, gebuer den 12. Juni 1941 zu Chelsea, am Massachusetts, a gestuerwen den 9. Februar 2021 zu Tampa, a Florida, war en US-amerikanesche Jazz-Museker.
Hie gëtt zu de bedeitendsten zäitgenësseschen Jazz-Pianisten a -Komponiste gezielt, a gëllt als ee vun de 'Pappe' vum Jazzrock.
Hien huet 23 Grammy Awards gewonnen, a gouf 67 Mol dofir nominéiert.
Hien huet ë. a.an der Band Return to Forever mam Stanley Clarke, Joe Farrell, Airto Moreira an der Flora Purim zesummegespillt; an der Elektric Band mam Dave Weckl, John Patitucci, Scott Henderson a Carlos Rios; an der Five Peace Band ë. a. mam John McLaughlin. Hien huet mam Miles Davis, Herbie Hancock, Roy Haynes oder Bobby McFerrin zesumme gespillt, a Solo-Projete gemaach.
Hie war Member vu Scientology.
Eva Mattes
D'Eva Mattes, gebuer de 14. Dezember 1954 zu Tegernsee, ass eng an Däitschland gebueren awer duerch Naturalisatioun éisträichesch Schauspillerin. Si ass eng vun de wichtege Schauspillerinnen vum Neien däitsche Film. Donieft ass si och schonn op ville groussen däitschen Theaterbünen opgetrueden.
Bedeitend Filmer mat hir sinn: Mathias Kneissl (1971) vum Reinhard Hauff mam Hans Brenner, dann dräi Filmer vum Rainer Werner Fassbinder Die bitteren Tränen der Petra von Kant  (1972) mat der Margit Carstensen an Hanna Schygulla, Fontane Effi Briest (1974) mat der Hanna Schygulla an Ulli Lommel a Mutter Küsters' Fahrt zum Himmel (1975) mat der Brigitte Mira, Ingrid Caven a Karlheinz Böhm, weider 2 Filmer vum Werner Herzog Stroszek (1977) a Woyzeck (1979) mam Klaus Kinski.
Cessy
Cessy ass eng franséisch Gemeng am Departement Ain (01) an der Regioun Auvergne-Rhône-Alpes.
Chwalynsk
Chwalynsk (op Russesch: Хвалынск) ass eng Stad am Oblast Saratow am Wolga-Federatiounskrees a Russland. Si läit op der Wolga, dem längste Floss vun Europa.
Si ass de Verwaltungszentrum vum Distrikt Chwalynsk an huet 12.748 Awunner (Stand 2016) an eng Fläch vu 46 km².
Chwalynsk gouf am Joer 1556 als Sosnowka (Сосновка) gegrënnt. Am Joer 1606 gouf d'Stad op Sosnowy Ostrow (Сосновый Остров) ëmbenannt, fir awer schonn 1780 den Numm a Chwalynsk ze changéieren.
Den Nationalpark Chwalynsk an d'Chwalynsker Bierger läit an der Géigend vun dëser Stad.
Roland Licker
De Roland Licker, gebuer den 3. Februar 1932 an der Stad Lëtzebuerg an do gestuerwen de 6. Januar 1974, war e lëtzebuergesche Kanut an Olympionik.
Hien huet Lëtzebuerg op den Olympesche Summerspiller 1952 zu Helsinki vertrueden.
Bibi Johns
D'Bibi Johns, gebuer als Gun Birgit Johnson den 21. Januar 1929 zu Arboga a Schweden, ass eng schweedesch Schlagersängerin a Schauspillerin.
Le mariage de Chiffon
Le mariage de Chiffon ass e franséische Film vum Claude Autant-Lara aus dem Joer 1942 no engem Roman vun der Schrëftstellerin Gyp.
Boris Igorewitsch Chlebnikow
De Boris Igorewitsch Chlebnikow (Борис Игоревич Хлебников), gebuer den 28. August 1972 zu Moskau, ass e russesche Filmregisseur an Dréibuchauteur.
Manned Orbiting Laboratory
De bemannte Weltraumlaboratoire Manned Orbiting Laboratory (MOL) vun der USA sollt eng Spionage-Plattform fir d'Iwwerwaachung vum sowjeteschen Territorium ginn. Et war en Deel vum bemannte Raumfaartprogramm vun der US Air Force a gouf den 10. Dezember 1963 als Nofolleg vum X-20 Dyna-Soar-Programm, deen op Äis geluecht gi war, ugekënnegt. Mam Programm gouf awer den 10. Juni 1969 opgehalen, ouni datt e Raumfluch gemaach gouf. D'Missioune sollte mat enger Titan-IIIM-Rakéit gestart ginn, där hir Entwécklung allerdéngs ni fäerdeg gouf.
D'Spionageausrëschtung vum MOL-Projet gouf wärend dem Keyhole-Opklärungssatellitteprogramm als KH-10 Dorian bezeechent. Nodeems mam MOL-Programm opgehale gouf, goufen d'Opklärungsaufgabe vun de parallel entwéckelten, onbemannte KH-9-Hexagon-Satellitten iwwerholl.
Testfluch
Den eenzegen effektive Raumfluch am Kader vum MOL-Programm war déi sougenannt MOL-HSQ-Missioun (Manned Orbiting Laboratory-Heat Shield Qualification). Et war en Testfluch vun engem MOL-Mockup fir d'aerodynamesch Startkonfiguratioun an de modifizéierten Hëtztschutzschëld vum Gemini-B-Raumschëff z'iwwerpréiwen a war den 3. November 1966 mat enger Titan-IIIC-Rakéit vun Launch Complex 40 op Cape Canaveral gestart ginn. D'Landekapsel vum Gemini-B-Raumschëff war d'Gemini-2-Landekapsel, déi schonn eng Kéier geflunn war, a si gouf op eng suborbital Fluchbunn bruecht, wärend d'MOL-Attrapp en Orbit erreecht hat. Amplaz vum eigentlechen MOL gouf en eidelen Titan-II-Dreiffstofftank benotzt, deen e puer Technologieexperimenter hat an am Orbit den Numm OV4-3 krut. Am Kader vun der Missioun goufen och déi dräi kleng Fuerschungssatellitten OV1-6, OV4-1R an OV4-1T ausgesat.
Astronauten
Fir de MOL-Projet goufen 1965 aacht, 1966 fënnef an 1967 véier Astronauten ausgewielt.
No Astellung vum Projet huet d'NASA déi siwen Astronaute vum Projet iwwerholl, dé héchstens 35 Joer al waren (Truly aus Grupp 1, déi ganz Grupp 2 an de Peterson aus der Grupp 3) – ënner anerem de Robert Crippen (Pilot vum éischte Space Shuttle-Fluch STS-1) ab de Richard Truly (Direkter vun der NASA vun 1989 bis 1992). Déi siwen Astronauten si spéider all am Kader vum Space-Shuttle-Programm geflunn; si hu (mat Ausnam vum Peterson) d'Pilote vun den éischte sechs Space-Shuttle-Flich gestallt an hunn zéng spéider Missioune kommandéiert.
Raumgezei
Iwwer Raumgezei vum MOL-Projet ass relativ wéineg bekannt. NASA-Mataarbechter hunn 2005 e puer Exemplare an engem Lagerhaus vum LC-5/LC-6 vun der Cape Canaveral Air Force Station (CCAFS) a Florida zeréckentdeckt.
Welternierungsprogramm
De Welternierungsprogramm (eng.: World Food Programme, kuerz WFP, fr.: Programme alimentaire mondial, kuerz PAM) ass eng Agence vun de Vereenten Natiounen (UNO) an déi gréisst humanitär Organisatioun op der Welt. Si organiséiert d'Liewensmëttelhëllef a Kriselänner a schafft mat de lokale Communautéiten zesummen, fir d'Nutritiounswäerter ze verbesseren an d'Bevëlkerung méi resilient ze maachen.
De Sëtz vum WFP ass zu Roum.
Geschicht
1961 hunn d'FAO an d'UNO-Vollversammlung parallel Resolutioune gestëmmt, mat deenen de Welternierungsprogramm fir eng Testphas vun dräi Joer grënnt ginn ass. Schonn d'Joer virdrun hat den US-amerikanesche President Dwight D. Eisenhower virun der UNO-Vollversammlung proposéiert, datt eng Method sollt entwéckelt gi fir Liewensmëttelhëllef iwwert d'Vereent Natiounen ze liwweren. Am Februar 1962 war déi éischt Sessioun vum intergouvernementale Comité, deen den WFP deemools geleet huet. Am September 1962 hat déi nei Organisatioun mat der éischter Katastroph ze kämpfen, engem Äerdbiewen am Iran, an duerno am Oktober mat engem Hurrikan an Thailand.
Am Dezember 1965 ass entscheet ginn, de Welternierungsprogramm weider bestoen ze loossen.
2016 huet de World Food Programme 82,2 Millioune Leit gehollef.
Finanzen
2016 hat de Welternierungsprogramm e Budget vu bal sechs Milliarden US-Dollar. De bei wäitem gréisste Bailleur waren d'USA (2 Milliarden USD), virun der Europäescher Unioun (895 Milliounen USD), Däitschland (885 Milliounen USD) an dem Vereenegte Kinnekräich (356 Milliounen USD). Mat enger Kontributioun vun 9,15 Milliounen USD war Lëtzebuerg 2016 den 29-gréisste Geldgiewer vum WFP.
Barjac
De Begrëff Barjac bezeechent:
Andrei Dmitrijewitsch Sacharow
Den Andrei Dmitrijewitsch Sacharow (Russesch: Андрей Дмитриевич Сахаров) gebuer den 21. Mee 1921 zu Moskau an och do de 14. Dezember 1989 gestuerwen, war als Physiker "Papp vun der sowjetescher Waasserstoffbomm", Dissident a Friddensnobelpräisdréier.
Hie krut 1975 de Friddensnobelpräis fir seng Leeschtunge bei der Ënnerstëtzung vun Anescht-Denkenden a sengem Striewen no enger rechtsstaatlecher an oppener Gesellschaft. D'sowjetesch Regierung hat him verbueden op Oslo ze goe fir e Präis entgéint ze huelen. De Präis gouf du vu senger Fra Jelena Georgijewna Bonner entgéintgeholl an an den Ae vum KGB hat sech de Sacharow domat zum "Staatsfeind" gemaacht.
Lara Marx
Am Joer 2005 huet si Lëtzebuerg bei de World Artistic Gymnastics Championships zu Melbourne (Australien) vertrueden.
Claude Weber
Mat Claude Weber kënne follgend Persoune gemengt sinn:
Lara Marx
Bei de Spiller vun de klenge Länner 2007 zu Monaco hat se dräi Gold- an zwou Sëlwermedaile mat heemgeholl. Wéinst enger schwéierer Verletzung war si gezwonge mam Turnen opzehalen. Si ass bei d'Liichtathletik gewiesselt a gehéiert elo do zu de beschten am Wäitsprong. Si mécht awer och Hürdelaf a Stafhéichspronk.
Ferd Lahur
De Fernand, genannt Ferd oder Ferdy Lahur, , gebuer den 28. Mäerz 1929 zu Nidderkuer, a gestuerwen den 23. Mäerz 2019 , war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1952 zu Helsinki vertrueden.
Tëscht dem 13. Mäerz 1949 am 11. November 1959 huet de Ferdy Lahur 28-mol fir déi lëtzebuergesch Foussballnationalekipp gespillt.
Hie war de Brudder vum Emile Lahur.
Metz (Familljennumm)
Metz ass de Familljennumm vun ënner anerem follgende Persounen:
Ardennen-Äifel-Pad
Den , offiziell sentier pédestre national Ardennes-Eifel, ass ee vun den nationale Wanderweeër zu Lëtzebuerg.
Streck
De Pad ass mat 143,64 km dee längsten nationale Wanderwee. E féiert vu Roumecht op Iechternach. Den déifste Punkt (159 m) ass zu Iechternach an den héchsten (521 m) zu Housen (Banert).
E féiert laanscht oder duerch follgend Uertschaften: Roumecht, Bungeref, Bungerëffer Millen, Misärsbréck, Baschelt, Léifreg, Kauneref, Horgershaff, Bidscht, Rulljen, Wolz, Wegdichen, Ierpeldeng, Eschweiler-Halte, Wëlwerwolz, Pënsch, Draufelt, Reiler, Munzen, Néngsen, Housen, Uewereesbech, Ënnereesbech, Wuelessen, Gemünd (Our), Haffaal, Stolzebuerg, Käppessen, Niklosbierg, Veianen, Ruet op der Our, Bëttel, Maarksbierg, Longsdref, Webeschhaff, Bettenduerf, Bleesbréck, Gilsdref, Keiwelbaach, Eppelduerf, Hoossebierg, Beeforter Heed, Beefort, Grondhaff, Bäerdref, Iechternach.
Francorchamps
Francorchamps (op Wallounesch Francortchamp) ass eng Sektioun vun der belscher Gemeng Stavelot an der Provënz Léck.
Virun de belsche Gemengefusioune vun 1977 war Francorchamps eng eegestänneg Gemeng zu där d'Uertschafte Ster, Hockai, Baronheid, Cronchamps an Neuville, dat vu La Gleize detachéiert gi war, gehéiert hunn.
Geographie
D'Uertschaft läit um Uwänner vun der Eau Rouge, engem klengen Niewefloss vun der Amblève am Héije Venn.
Simone Beck
D'Simone Beck, gebuer den 12. Dezember 1950 an der Stad Lëtzebuerg, ass eng lëtzebuergesch Professesch an Historikerin.
Francorchamps
Geschicht
Am Ufank vum Éischte Weltkrich den 8. August 1914 wéi Däitschland d'Belsch iwwerfall huet, huet de 74. Infantrieregiment zu Francorchamps 25 Haiser zerstéiert, a 14 Zivilisten erschoss.
Simone Beck
Nom Studium vun der Geschicht, vun der Germanistik a vun der Altphilologie zu Freiburg am Breisgau gouf d'Simone Beck Professesch, d'éischt am Lycée technique Michel-Lucius (1975-1987) an dunn am Stater Kolléisch. Am Kader vum Stage pédagogique huet si 1977 e Memoire iwwer d'Stad Lëtzebuerg ënner dem Directoire (1795-1799) verfaasst.
Vun 1993 bis 1996 war d'Simone Beck zoustänneg fir d'Ëffentlechkeetsaarbecht an déi international Projeten vu "Luxembourg Ville européenne de la Culture 1995 a bis 2003 Generalsekretärin vum "Network of European Capitals of Culture and Cultural Months". D'Simone Beck war vun 2003 bis 2005 Directrice vum Institut Pierre-Werner. Duerno, vum 1. Dezember 2005 un, war s'eng Zäitchen als Beroderin vum Grand-Duc Henri beschäftegt. D'Simone Beck ass wëssenschaftlech Mataarbechterin vun der Stëftung Forum der Zivilisationen - Echternacher Tage a schreift reegelméisseg Bäiträg fir d'Zäitschrëft Ons Stad. Si ass och nach Member vun der Programmkommissioun vum groussen Theater an der Stad. Zënter 2015 ass d'Simone Beck Presidentin vun der Lëtzebuergescher UNESCO-Kommissioun.
Zanter Enn 2018 ass d'Simone Beck Coordinatrice vun der Publikatioun vun ons stad Si ass d'Duechter vum Henri Beck, dem Grënner a laangjärege Redakter vun der Zäitschrëft.
NGC 5331
Den NGC 5331 ass eng Galaxiëkoppel am Stärebild Virgo an ass ongeféier 450 Millioune Liichtjoer vun eiser Äerd ewech. D'Zentre vun den zwou Galaxië si manner wéi 30" vuneneen ewech. Den NGC 5331 gouf den 13. Mee 1793 vum däitsch-britteschen Astronom Friedrich Wilhelm Herschel entdeckt.
Sumasschedschaja pomoschtsch
Sumasschedschaja pomoschtsch (russ.: Сумасшедшая помощь, "Verréckt Rettung") ass e Film vum Regisseur Boris Chlebnikow aus dem Joer 2009. E skurril-komeschen Alldagsportrait vun engem desillusiounéierte Land.
CR185
Den CR185 ass e Chemin repris an de Kantone Lëtzebuerg a Gréiwemaacher a geet vu Sandweiler an ëstlecher Richtung bis op den CR134 tëscht Menster a Beyren.
Sumasschedschaja pomoschtsch
Ëm wat geet et am Film?
Mä et geschitt e klengt Wonner. E pensionéierten Ingenieur hëlt sech dem Jenja senger un, léisst e bei sech wunnen an iessen. De Jenja muss e just op senge geheime Missioune géint déi alldeeglech Iwwel vun der haiteger Metropol begleeden. Sou mussen zum Beispill mysteriéis Messagen am Intenhaus geséchert ginn, oder eng friem Nopesch géint hire Wëlle virun hirem Mann, engem Polizist, gerett ginn.
CR185
Den CR185 ass ronn 10,2 km laang.
Sumasschedschaja pomoschtsch
Ëm wat geet et am Film?
Wéi dunn op eemol d'Duechter vum Ingenieur op Besuch kënnt, gëtt d'Welt fir de Jenja net méi einfach. Als éischt ignoréiert si en, duerno wëll se e fortjoen, a schlussendlech wëll se en dofir gewannen, hirem Papp "Pëlle géint Longenentzündung" opzeschwätzen, souguer wann deen dobäi säi Gesiicht verännere géif...
Gielercher
De Film ass 2009 beim Wiesbadener "goEast"-Festival als Gewënner an der Kategorie "Bescht Regie" ervirgaangen.
Carlos Menem
De Carlos Saúl Menem Akil, gebuer den 2. Juli 1930 zu Anillaco, an der Provënz La Rioja, a gestuerwen de 14. Februar 2021 zu Buenos Aires, war en argentineschen Affekot a Politiker.
Hie war Member vun der Peronistescher Partei a vum 9. Juli 1989 bis den 10. Dezember 1999 President vun Argentinien, als Nofollger vum Raúl Alfonsín. Virdru war hie Gouverneur vun der Provënz La Rioja.
2005 gouf hie Member vum argentinesche Senat. 2013 gouf e wéinst illegale Waffeliewwerungen u Kroatien an un Ecuador, tëscht 1991 an 1995, zu 7 Joer Prisong verurteelt. Seng Immunitéit als Senator huet him erméiglecht, déi Strof net missen ofzesëtzen.
Eurovision Song Contest 1965
Den '''10. Eurovision Song Contest' (offiziell Gran Premio Eurovisione della Canzone''), war den 20. Mäerz 1965 an Italien. D'Eurovisioun gouf dat Joer am Sala di Concerto della RAI zu Neapel organiséiert. D'Presantatrice war d'Renata Mauro.
Irland huet fir déi éischt Kéier matgemaach. Well awer Schweden dat Joer och nees derbäi war, ass d'Zuel vun de Länner op 18 eropgaangen.
D'Ofstëmmung ass d'selwecht gelaf wéi 1964: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Neapel iwwermëttelt.
Déi éischt Plaz krut d'Vertriederin vu Lëtzebuerg, d'France Gall mat 6 Punkte Virsprong virum Kathy Kirby (Groussbritannien). Déi drëtt Plaz krut de Guy Mardel, dee fir Frankräich ugetruede war.
Glaire
Glaire ass eng franséisch Gemeng an den Ardennen an der Regioun Grand Est, am Dall vun der Meuse. Zu der Gemeng gehéieren déi kleng Uertschafte Iges a Villette.
(490) Veritas
Den (490) Veritas ass en Asteroid vun der Haaptasteroidenceinture.
Eurovision Song Contest 1965
Lëtzebuerg hat domat fir d'zweet Kéier gewonnen. D'Gewënnerlidd, vum Serge Gainsbourg komponéiert, ass e groussen Erfolleg ginn, war awer zimmlech ëmstridde wéinst sengem zweedäitegen Text an d'France Gall wollt spéider näischt méi dervu wëssen.
Glaire
D'Uerschaft läit um 2 km laange Canal de Glaire deen do e Meander vun der Meuse ofkierzt an doduerch de Schëffer en Ëmwee vu ronn 8 km spuert. Dee Kanal huet eng Schleis bei der Uertschaft Vilette.
(490) Veritas
Hie gouf den 3. September 1902 vum däitschen Astronom Max Wolf um Observatoire Heidelberg entdeckt.
Den Asteroid ass no der réimescher Gëttin Veritas genannt.
Hercules (Moundkrater)
Den Hercules ass en Aschlagkrater op der nordëstlecher viischter Moundsäit um südëstleche Rand vum Mare Frigoris. Hie läit westlech vum eppes méi grousse Krater Atlas. Säi Buedem huet am Géigesaz zum Atlas keng Brochstrukturen, mä ass − ofgesi vum Niewekrater Hercules G – zimmlech flaach. De Rampli ass terrasséiert.
(Den Niewekrater Hercules A heescht elo Keldysh)
De Krater gouf 1935 vun der I.A.U. nom Herakles, dem Held vun der griichescher Mythologie, genannt.
Tupou VI.
Den Tupou VI. (virdrun: ʻAhoʻeitu ʻUnuakiʻotonga Tukuʻaho), gebuer den 12. Juli 1959, ass zanter dem 18. Mäerz 2012 Kinnek vun Tonga. Hie gouf de 4. Juli 2015 gekréint.
Hien ass de klenge Brudder vu sengem verstuerwene Virgänger, dem George Tupou V. Säi Papp war de Kinnek Taufaʻahau Tupou IV. 1982 ass den ʻAhoʻeitu ʻUnuakiʻotonga Tukuʻaho an déi tonganesch Marinn agetrueden a gouf 1987 Korvettekapitän. Vun 1990 bis 1995 war hie Commandant en chef vun der PPB Voea Pangai, déi zu där Zäit fir Friddensmissiounen a Bougainville am Asaz war. Tëscht 1988 an 1997 huet hien an den USA an an Australien Militärstrategie studéiert.
1998 huet hie mat senger militärescher Carrière opgehalen a gouf amplaz vu sengem Brudder Tupouto (dem spéidere George Tupou V.) Aussen- a Verdeedegungsminister (bis August/September 2004). Vum 3. Januar 2000 bis den 11. Februar 2006 war hien och Premierminister vun Tonga. Duerno gouf hien zum Krounprënz ernannt.
Bernd Eichinger
De Bernd Eichinger, gebuer den 11. Abrëll 1949 zu Neuburg an der Donau a gestuerwen de 24. Januar 2011 zu Los Angeles, war en däitsche Filmproduzent, -regisseur an Dréibuchauteur.
Nom Studium op der Film- an Tëleehéichschoul zu München huet hien 1979 Parte vun der Produktiouns- an Distributiounsfirma Constantin FIlm iwwerholl a gouf hiren Directeur exécutif. Hie blouf dat bis 2005. Hien huet an e puer FIlmer selwer Regie gefouert, ass awer virun allem bekannt als Produzent vun ë. a. Literaturverfilmungen, dacks an internationale Koproduktiounen, wéi Der Name der Rose, Die unendliche Geschichte, Wir Kinder vom Bahnhof Zoo, Das Parfum, Das Geisterhaus, asw.
Aner bekannt Filmer vun him sinn Der bewegte Mann, Der Untergang an Der Baader-Meinhof-Komplex.
Marie-Martine (Film)
Marie-Martine ass e franséische Film vum Albert Valentin aus dem Joer 1943.
Téi
Den Téi (chineesesch 茶 chá, [tʂʰɑ2], am Min-Nan-Dialekt „tê“) ass e Gedrénks dat mat gliddegem Waasser opgeschott gëtt. Dofir gi Planzendeeler (Blieder, Knäpp, Bléien, Strénk) vun der Téiplanz benotzt.
D'Temperatur vum Waasser hänkt vun den Téizorten of a kann tëscht 50° an 100° Celsius variéieren. D'Zäit fit den Téi zéien ze loossen hänkt vum Goût deen en erreeche wëllt of, an och vun der Téizort.
Déi véier Haaptzorte sinn:
Den Téi ka waarm oder kal gedronk ginn a jee no Goût mat oder ouni Zocker oder Mëllech oder aner Zousätz, wéi z. B. Zitroun.
Saxophon
De Saxophon ass e Museksinstrument aus Messeng. De Rouer ass konesch, a gëtt géint d'Enn méi weit. Dat ass de gréissten Ënnerscheed mat änlechen Instrumenter wéi z. B. der Klarinett. Anescht, wéi ee vu sengem metallesche Kierper hier kéint mengen, gehéiert de Saxophon zu den Holzblosinstrumenter, well säin Toun mat Hëllef vun engem hëlzene Rouerblat produzéiert gett.
D'Instrument gouf als "Saxophon" vum Belsch Adolphe Sax 1840 erfonnt an den 21. Mäerz 1846 a Frankräich patentéiert. De Sax hat d'Instrument fir de sinfoneschen Orchester konzipéiert, wou en eng Klangfaarf tëscht dem Hautbois an der Klarinett vermësst hat.
Bekannt a populär gouf de Saxophon awer eréischt en ettlech Joerzéngten no senger Erfindung mam Jazz, wéinst sengem variabele Klang a senger grousser Dynamik. Et gëtt Saxophoner a verschiddenen Tounlagen, vu Kontrabass- iwwer Bass-, Bariton-, Tenor-, Alt-, a Sopran- bis zu Sopranino-Saxophon.
Interslawesch
Interslawesch (medžuslovjansky, меджусловјанскы) ass eng slawesch Plangsprooch, déi am Joer 2006 ënner dem Numm Slovianski vun enger Ekipp vu Sproochfuerscher aus verschiddene Länner ënner der Leedung vum hollänneschen Iwwersetzer Jan van Steenbergen entwéckelt gouf. Hiert Zil ass d'Kommunikatioun tëscht Slawe vu verschiddenen Natiounen z'erméiglechen, a Mënschen, déi keng slawesch Sprooch schwätzen, d'Méiglechkeet ze gi mat de Slawen ze kommunizéieren. D'Grammaire an d'Vokabele baséiere souwuel op dem Alslawesche wéi och op de Gemeinsamkeete vun de moderne slawesche Sproochen. Den Auteuren no ass d'Sprooch ouni Kenntnes vun der Sprooch verständlech fir 90% vun de Slawen.
Wéi d'slawesch Sprooche gëtt Interslawesch vun enger syntheetescher Grammaire charakteriséiert. Et gëtt männlech, weiblech a sächlech Wierder, déi a siwe Fäll deklinéiert ginn. Verbe gi konjugéiert an hu souwuel Zäite wéi och Aspekter. Allerdéngs ass d'interslawesch Grammaire méi reegelméisseg wéi déi aner slawesch Sproochen, an doduerch och méi einfach ze léieren an ze benotzen.
D'modernt Interslawesch steet an enger laanger Traditioun. Eng éischt panslawesch Grammaire gouf schonn an de Jore 1659 - 1666 vum kroatesche Geeschtleche Juraj Križanić geschriwwen.
Interslawescht Alphabet
D'Interslawesch gëtt souwuel mam kyrillesche wéi och mat enger modifizéierter Versioun vum laténgeschen Alphabet geschriwwen:
Lat.: A B C Č D Dž E Ě F G H I J K L Lj M N Nj O P R S Š T U V Y Z Ž Kyr.: A Б Ц Ч Д Дж Е Є Ф Г Х И Ј К Л Љ М Н Њ О П Р С Ш Т У В Ы З Ж
An der laténgescher Versioun gëtt et och e puer fakultativ Buschtawe mat diakriteschen Zeechen: Å Ć D́ Ð Ę Ĺ Ń Ȯ Ŕ Ś T́ Ų Ź
A doppia faccia
A doppia faccia (däitschen Titel: Das Gesicht im Dunkeln) ass en italieenesch-däitsche Film vum Riccardo Freda no engem Kriminalroman vum Edgar Wallace aus dem Joer 1969.
Xerxes I.
De Xerxes I. (persesch ‏خشایارشاه‎, alpersesch Hšayāŗšā, aramäesch Aḫšeweruš, hebräesch אחשורוש Achašweroš, griichesch Ξέρξης, laténgesch Xerses), gebuer ëm 519 v. Chr. a gestuerwen de 4. August 465 v. Chr., war en achemenidesche Grousskinnek an egyptische Pharao. Hie war mat der Amestris bestuet.
A doppia faccia
Ëm wat geet et am Film?
Den Auto vun der Helen Alexander gëtt an d'Lucht gesprengt. D'Helen stierft bei der Explosioun. Den Inspekter Steevens ënnersicht de Fall...
Xerxes I.
De Xerxes koum als Bouf vum Pharao Darius I. a vun der Atossa, Duechter vum Kyros II., op d'Welt. Nofollger ass säi Bouf Artaxerxes I..
Ster (Francorchamps)
Ster ass en Duerf an de belschen Ardennen an der Gemeng Stavelot an der Provënz Léck a Wallounien.
Virun de belsche Gemengefusioune vun 1977 huet Ster mat den d'Nopeschuertschaften Hockai, Baronheid, Cronchamps an Neuville, zu der fréiere Gemeng Francorchamps gehéiert.
Geographie
D'Uertschaft huet en zimmlech grousse Bann a war bis an d'18. Joerhonnert méi wichteg wéi Francorchamps. Fir d'Géigend sinn d'Heckelandschafte mat Wise wéi een s'och um Plateau vun Herve fënnt charakteristesch.
Aktivitéiten
Zanter 1965 huet d'Uergelmanufaktur Thomas sech an der Uertschaft installéiert.
CR186
Den CR186 ass ronn 5,6 km laang.
Bosseval-et-Briancourt
Bosseval-et-Briancourt ass eng franséisch Gemeng an den Ardennen an der Regioun Grand Est.
D'Uertschaft gouf géint 1545 vum Guy XVII. vu Laval a vum Claude vu Foix gegrënnt.
Veritate (Stär)
De Veritate (Flamsteed-Bezeechnung: 14 Andromedae, ofgekierzt 14 And) ass e Roude Ris am Stärebild Andromeda. E läit ronn 249 Liichtjoer vun eiser Sonn ewech. Et ass e Stär vun der 5. Gréisst a bei gudde Wiederkonditiounen nach sou just mat bloussem A ze gesinn. De Veritate huet e Planéitesystem mat op d'mannst engem bekannten Exoplanéit.
Den Numm
Den onopfällege Stär war bis 2015 haaptsächlech ënner senger Flammsteed-Bezeechnung bekannt an hat keen historeschen eegenen Numm. No engem ëffentleche Concours vun der Internationaler Astronomescher Unioun fir den Numm vun Exoplanéiten an hiren Zentralstären, krut de 14 Andromedae de 15. Dezember 2015 den offiziellen Numm Veritate, ofgeleet vum laténgesche Wuert "Veritas" fir "Woueregt". Deen ufanks virgeschloenen Numm Veritas, vum Thunder Bay Centre vun der Royal Astronomical Society of Canada gouf wéinst dem selwechten Numm vum Asteroid (490) Veritas net akzeptéiert.
Eegenschaften
De Veritate ass e Roude Ris mat der Spektralklass K. Hien huet méi wéi déi duebel Mass vun eiser Sonn an ongeféier den eeleffache Sonneradius. Et ass méiglecherweis och e verännerleche Stär. An der Vergaangenheet gouf en als Haaptreiestär mat der Spektralklass A oder F notéiert.
Planéitesystem
Am Joer 2008 gouf mat der Radialvitessmethod e Planéit beim Stär fonnt, dee bal déi fënneffach Mindestmoosse vum Jupiter huet. Den Exoplanéit krut 2015 vun der IAU den offizielle Numm Spe.
Charles Aznavour
De Charles Aznavour, gebuer als Shahnour Vaghenag Aznavourian den 22. Mee 1924 zu Paräis a gestuerwen den 1. Oktober 2018, zu Mouriès, war en armeenesch-franséische Chansonsänger, Schauspiller a Komponist.
De Charles Aznavour war als Schauspiller an iwwer 70 Filmer ze gesinn. Seng bedeitend Filmer sinn tëschent 1959 an 1960 also an engem Zäitraum vun 2 Joer gedréint ginn, an dat sinn La tête contre les murs (1959) vum Georges Franju, Tirez sur le pianiste (1960) vum François Truffaut, Le passage du Rhin (1960) vum André Cayatte an Un taxi pour Tobrouk (1960) vum Denys de La Patellière.
Den Aznavour huet och d'Musek fir eng 20 Filmer komponéiert.
Provënz Lunda Sul
Si huet eng Fläch vu 77.367 km²
Der Vollekszielung 2014 no hat si 516.077 Awunner, wat 2,1% vun der Gesamtbevëlkerung vun Angola waren.
D'Haaptstad vun der Provënz ass Saurimo.
Grimaldi (Moundkrater)
De Krater Grimaldi ass a grousse Baseng an déi donkelst Plaz op der viischter Äerdmoundsäit. Hie läit um westleche Moundrand beim Oceanus Procellarum an ass en alen Aschlagbaseng vun 220 km Duerchmiesser an ass ronn 2.700 m déif. Seng kreesronn Mëtt (150 km) ass mat ganz donkeler Lava bedeckt.
De Rampli ronderëm mat 430 km Duerchmiesser ass deelweis erhalen.
Martina Kempff
D'Martina Kempff, gebuer de 17. Mee 1950 zu Stuttgart, ass eng däitsch Schrëftstellerin.
Si ass duerch hir historesch Romaner bekannt ginn. Dernieft huet si awer och Kriminalromaner geschriwwen déi sech an der Äifel op der däitsch-belscher Grenz ofspillen.
Jeff Kirch
De Jeff Kirch, gebuer de 6. August 1981 an der Stad Lëtzebuerg, ass e lëtzebuergesche Basketballspiller.
2003 war de Jeff Kirch am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.
Besch (Homonymie)
Besch ass:
Terracotta-Arméi
De Site ass vun der Unesco als Weltierwe klasséiert.
Ster (Stavelot)
Ster ass en Duerf an de belschen Ardennen an der Gemeng Stavelot an der Provënz Léck a Wallounien.
D'Uertschaft läit tëscht Coo a Stavelot op enger Héicht tëscht 460 a 480 Meter. D'Nopeschdierfer si Parfondruy a Renardmont déi am Oste leien.
Domino (Film 1943)
Domino ass e franséische Film vum Roger Richebé aus dem Joer 1943 nom Theaterstéck mam selwechten Numm vum Marcel Achard.
Malcolm X
De Malcolm X [ mælkəm ˈɛks ], gebuer den 19. Mee 1925 zu Omaha, am Nebraska, a gestuerwen den 21. Februar 1965 zu New York City, mam richtegen Numm Malcolm Little, no enger Pilgerrees op Mekka, 1964, El Hajj Malik el-Shabazz, war en US-amerikanescher Leader vun der Bierrgerrechtsbeweegung.
De Malcolm Little ass a schwéiere Verhältnesser opgewuess - säi Papp war fréi gestuerwen, seng Mamm koum an eng Nerveklinik - sou datt e seng Jugend an Heemer a Fleegfamille verbruecht huet. Well ee vu senge Grousselteren Schwaarz war, hat och hien e méi en däischteren Teint. Dowéinst huet hien d'Rassendiskriminéierung ze spiere kritt, hie konnt zum Beispill net do studéiere goe wou e wollt. Als Protest huet hie sech seng Hoer, déi roudelzeg waren, schwaarz gefierft, an ass an d'Sonn gaange fir méi brong ze ginn. Hien huet sech vun do u voll mat deene Schwaarzen identifizéiert an ass an e "Schwaarzequartier" wunne gaangen, wou e sech mat Geleeënheetsjobs, duerno ëmmer méi mat Klengkriminalitéit, iwwer Waasser gehalen huet.
Wéinst Vol an Abréch koum hien 1946 fir 10 Joer an de Prisong. Do huet hie vill Bicher gelies an sech esou autodidaktesch a Philosophie a Geschicht virugebilt. Och konnt hien do, an Debattéiergruppen, säi rhetoreschtTalent ausbauen. An där Zäit huet hien och wwer säi Brudder Philbert d' Nation of Islam kennegeléiert, deen dovu Member war. Et war dëst eng Zort politesch-reliéis Beweegung, déi Elementer vun der Emanzipatioun vun deene Schwaarze mat därs aus dem Islam verknëpt huet. De Malcolm huet sech iwwerzeege gelooss a sech vun do u just nach "Malcolm X" genannt, well der Nation hirer Iwwerzeegung no de Familljennumm vun den amerikanesche Schwaarzen dee wier, deen déi wäiss Sklavenhalter hinne ginn haten, an hire "richtegen" Numm onbekannt blouf (dofir "X"). Wéi en entlooss gouf, goung en op Detroit, wou en de Leader vun der Nation of Islam, den Elijah Muhammad, kennegeléiert huet, deen eng Zort Ersatzpapp fir hie gouf. No an no huet den X sech un d'Spëtzt vun der Organisatioun eropgeschafft. Hie gouf hiren nationale Porte-parole an huet d'Segregatioun an d'Ongerechtegkeeten, déi zënter Johonnerten tëscht Schwaarz a Wäiss waren, ugeprangert.
Hien huet sech dobäi radikal géint de Martin Luther King gestallt, deem seng Iwwerzeegung et war, ouni Gewalt eng Ännerung vun de Verhältnesser z'erreechen. Den Malcolm X war iwwerzeegt, dem King seng Method géif zu näischt féieren, an huet him virgeworf, sech implizit weiderhin de Wäissen z'ënnerwerfen, wat hien, de Malcolm X, net méi wëlles wier, ze maachen. Am Géigesaz zum King huet de Malcolm X déi Schwaarz dozou opgeruff, sech géint déi "wäiss" Gewalt, ënner där se zënter Joerhonnerten ze leiden haten, ze verdeedegen, "by any means necessary" ("mat alle Mëttelen, déi néideg sinn").
Enn 1963 huet de Malcolm X sech no an no vum Elijah Muhammad distanziéiert, well deen ë. a. eng ganz Rëtsch Affäre mat anere Frae wéi där, mat där e bestuet war, hat. Hien ass aus der Nation of Islam ausgetrueden an huet, mat aneren, déi och ausgetruede waren, d' Muslim Mosque Inc. gegrënnt, an där e weiderhi Relioun mat der Philosophie vum "Schwaarzen Nationalismus" verbonnen huet. 1964 huet hien en Haddsch op Mekka gemaach an huet sech ewell El Hajj Malik el-Shabbaz genannt (blouf awer weider ënner sengem viregten Numm bekannt). Ausserdeem ass hie 4 Méint laang duerch Afrika gereest, wou e mat anti-kolonialistesche Kämpfer geschwat huet, an zu der Iwwerzeegung komm ass, d'islamescht Fraebild, vun deem e bis do iwwerzeegt war, misst revidéiert ginn, well a progressive Staaten och d'Fraen eng fortschrëttlech a kämpferesch Roll gespillt hunn.
De Malcolm X huet ewell den antikoloniale Befreiungskampf an Afrika (a soss doruechter an der Drëtter Welt) an d'Emanzipatioun vun de Schwaarzen an den USA als een an dee selwechte Kampf gesinn, dee politesch duerch en antikapitalisteschen, sozialistesche Gesellschaftsmodell gefouert misst ginn, well Rassismus eng Zort Bedingung vum Kapitalismus wier. Hien huet dofir d' Organisatioun fir d'afroamerikanesch Eenheet (OAAU) initiéiert, déi d'Verbindung tëscht Afro-Amerikaner an Afrikaner opstelle sollt.
Den 21. Februar 1965 gouf hien am Audubon Ballroom zu Washington Heights (New York City) nodeems en do eng Ried gehalen hat, vun dräi Männer erschoss. Si waren Adepte vun der Nation of Islma, déi Vengence wollten huelen, dofir, datt de Malcolm X de den Elijah Muhammad kritiséiert a beleidegt gahat hätt.
Dem Historiker Manning Marable no hätt den FBI an d'Police vun den Attentatspläng gewosst, mä näischt dergéint ënnerholl. , ,
De Malcolm X war zënter 1958 mat der Betty Jean Sanders bestuet, an si hate sechs Duechteren.
Ausbléck
Dem Malcolm X seng Vuën iwwer d'Schwaarzebeweegung goufe vun der Black Panther Party opgegraff, déi 1966, ee Joer nodeems en ermuert gi war, gegrënnt gouf.
Fontaine-lès-Luxeuil
Fontaine-lès-Luxeuil ass eng franséisch Gemeng am Departement Haute-Saône an der Regioun Bourgogne-Franche-Comté.
Hydrographie
Am Norden op der Grenz mat der Nopeschgemeng Corbenay leeft d'Combeauté an am Süde leeft d'Rôge queesch derduerch. Zwou kleng Baachen, de Ruisseau de Germonvaux an eng ouni Numm sinn Nieweflëss vun der Rôge an e Gruef deen och e Weier fiddert leeft an d'Combeauté.
Um Territoire vun der Gemeng sinn och zwou Drénkwaasserquelle gefaasst an zwar d ' Sources de la grande Gabiotte an d'Sources du Grand-Bois.
Chileenesch Foussballnationalekipp
D'Chileenesch Foussballnationalekipp (op Spuenesch: Selección de fútbol de Chile) ass eng Selektioun vun de beschte chileenesche Foussballspiller, déi vun der Chileenescher Foussball-Federatioun (FFCh) erausgesicht ginn. Si representéiert de Chile op internationalem Niveau, zum Beispill bei de Qualifikatioune fir d'Südamerikameeschterschaft (CONMEBOL) an d'Weltmeeschterschaft (FIFA).
An der FIFA-Weltranglëscht läit d'chileenesch Nationalekipp op der Plaz 17 (Stand: 24. Oktober 2019).
Zanter 2018 ass de Reinaldo Rueda Haapttrainer vun der Foussballnationalekipp.
Canton de Chambord
De Canton de Chambord ass eng franséisch administrativ Andeelung an den Arrondissementer Romorantin-Lanthenay a Blois, am Departement Loir-et-Cher an der Regioun Centre.
Honsréck
Den Honsréck ass eng Biergketten an Däitschland, an de Länner Rheinland-Pfalz a Saarland. Et si mëttelhéich Bierger déi sech vun der Saar am Südwesten tëscht der Musel an der Nahe a Richtung Nordosten bis op de Rhäin zéien. Den Erbeskopf ass mat 816 m déi héchst Kopp.
Wolf Schreiner
De Wolf Schreiner, gebuer am Joer 1958 zu Nürnberg, ass en däitsche Journalist a Schrëftsteller.
Hien ass bekannt duerch Kriminalromaner déi sech am Bayerische Wald ofspillen. De kathoulesche Paschtouer Balthasar Senner versicht sech do als Detektiv.
Gilles Becker
De Gilles Michel Becker, gebuer den 21. Februar 1980 zu Ettelbréck, ass e lëtzebuergesche Basketballspiller.
Vun 2001 bis 2005 war de Gilles Becker am Kader vun der lëtzebuergescher Härebasketballnationalekipp, an huet 12-mol fir d'Nationalekipp gespillt.
Schons
Schons ass de Familljennumm vun ë. a. follgende Persounen:
Birong
Birong ass:
De Wëllefchen an de Fiisschen
De Wëllefchen an de Fiisschen (Original Schreifweis: De Wellefchen an de Fîschen) ass e Gedicht a fënnef Kapitelen op Lëtzebuergesch vum Dicks (Edmond de la Fontaine, 1823-1891). Als Ënnertitel hat den Dicks geschriwwen: „Eng al Seechen, nei a Reime gesat“.
D'Gedicht gouf eng laang Zäit als e Jugendwierk vum Dicks duergestallt, mä et baséiert op enger Virlag vum Antoine Meyer aus dem Joer 1854.
Resumé vun der Handlung
Am “De Wëllefchen an de Fiisschen“ verzielt den Dicks wéi de Wollef an de Fuuss sech an enger Wanternuecht begéinen a wéi den hongerege Wollef de Fuuss friesse wëll. De Fuuss réit dem Wollef awer, mat him ze kommen, dann hätt hie gläich keen Honger méi. A Wierklechkeet wëll de Fuuss de Wollef awer austricksen an e vun de Mënschen dout maache loossen.